Document ID: 32011R1344

RÅDETS FORORDNING (EU) Nr. 1344/2011
af 19. december 2011
om suspension af den fælles toldtarifs autonome toldsatser for visse landbrugs-, fiskeri- og industriprodukter og om ophævelse af forordning (EF) nr. 1255/96
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 31,
under henvisning til forslag fra Europa-Kommissionen, og
ud fra følgende betragtninger:
(1)
Der er for tiden en utilstrækkelig eller ingen produktion af visse af de i denne forordning omhandlede landbrugs-, fiskeri- og industriprodukter i Den Europæiske Union, og Unionens brugerindustriers behov kan derfor ikke imødekommes.
(2)
Det er således i Unionens interesse helt eller delvis at suspendere den fælles toldtarifs autonome toldsatser for disse varer.
(3)
Rådets forordning (EF) nr. 1255/96 af 27. juni 1996 om midlertidig suspension af den fælles toldtarifs autonome toldsatser for visse industri-, landbrugs- og fiskeriprodukter (1) er blevet ændret mange gange. Af hensyn til klarheden bør den derfor erstattes fuldstændigt.
(4)
Forordningerne om suspension af de autonome toldsatser for visse industri-, landbrugs- og fiskeriprodukter har i stor udstrækning videreført tidligere foranstaltninger. For at rationalisere gennemførelsen af de pågældende foranstaltninger er det derfor hensigtsmæssigt ikke at begrænse denne forordnings gyldighedsperiode, idet dens anvendelsesområde kan tilpasses, og varer tilføjes eller fjernes fra bilaget til denne forordning ved en rådsforordning.
(5)
På grund af deres midlertidige karakter bør der foretages en systematisk revision af suspensionerne i bilaget til denne forordning senest fem år efter, at de blev gennemført eller forlænget. På baggrund af en revision, der foretages på Kommissionens initiativ, eller efter anmodning fra en eller flere medlemsstater bør det endvidere til enhver tid være muligt at ophæve suspensioner efter forslag af Kommissionen, hvis det ikke længere er i Unionens interesse at opretholde suspensionerne eller på grund af teknisk produktudvikling, ændrede forhold eller økonomiske tendenser på markedet.
(6)
I overensstemmelse med proportionalitetsprincippet er det for at virkeliggøre denne forordnings grundlæggende mål, nemlig at forbedre konkurrenceevnen, fastholde eller skabe beskæftigelse og modernisere strukturerne i Unionens industri, nødvendigt og hensigtsmæssigt at fastsætte bestemmelser om suspensionen af den fælles toldtarifs toldsatser for visse produkter. I overensstemmelse med artikel 5, stk. 4, i traktaten om Den Europæiske Union, går denne forordning ikke ud over, hvad der er nødvendigt for at nå de tilstræbte mål -
VEDTAGET DENNE FORORDNING:
Artikel 1
De autonome toldsatser i den fælles toldtarif for landbrugs-, fiskeri- og industriprodukter, som står opført i bilaget, suspenderes som anført deri.
Artikel 2
1. Kommissionen kan til enhver tid og i følgende tilfælde revidere suspensionerne for produkter, der står opført i bilaget:
a)
på eget initiativ
b)
efter anmodning fra en eller flere medlemsstater.
2. Kommissionen foretager en obligatorisk revision af suspensionerne i det år, der er anført i bilaget.
3. Kommissionen bistås i forbindelse med revisionen af en gruppe eksperter fra medlemsstaterne.
Artikel 3
Anser Kommissionen på baggrund af revisionen, der er omhandlet i artikel 2, at en suspension for et bestemt produkt skal ændres eller ophæves, fremlægger Kommissionen et forslag for Rådet om at ændre listen i bilaget i overensstemmelse hermed.
Artikel 4
Forordning (EF) nr. 1255/96 ophæves hermed.
Artikel 5
Denne forordning træder i kraft på dagen for offentliggørelsen i Den Europæiske Unions Tidende.
Den finder anvendelse fra den 1. januar 2012.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 2011.

Labels: 1
7
3
6
15